cyanic-selkie/wikianc huggingface dataset:
โอลีบายเดอะไนต์
โอลีบายเดอะไนต์ (Only by the Night) เป็นผลงานสตูดิโออัลบั้มที่ 4 ของวงอเมริกันร็อกที่ชื่อ คิงส์ออฟลีออน ออกวางขายทั่วโลกเดือนกันยายน ค.ศ. 2008 การเขียนเพลงในอัลบั้มชุดนี้เริ่มจากตั้งแต่หลังการออกอัลบั้มชุดที่สามไม่กี่วัน อัลบั้มมีโปรดิวเซอร์คือ แองเจโล เพตราเลียและแจ็กไควร์ คิง บันทึกเสียงช่วงเดือนกุมภาพันธ์ 2008 ที่แบล็กเบิร์ดสตูดิโอ ในแนชวิลล์
โอลีบายเดอะไนต์ ประสบความสำเร็จด้านยอดขาย ขึ้นชาร์ทในท็อปเทน มากกว่า 10 ประเทศทั่วโลก อัลบั้มยังได้รับการยืนยันว่าเป็นอัลบั้มที่ขายดีที่สุดในออสเตรเลีย ในระดับ 8 แผ่นเสียงทองคำขาว มียอดขายอัลบั้มสูงสุดในปี 2008 ในประเทศออสเตรเลียและเป็นอัลบั้มขายดีที่สุดเป็นอันดับ 3 ในปี 2008 ในสหราชอาณาจักร และยังได้รับ 2 รางวัลบริตอวอร์ดส นอกจากนั้น มีสองซิงเกิ้ลจากอัลบั้มที่ติดชาร์ท "Sex on Fire" ขึ้นอันดับ 1 ในสหราชอาณาจักรและออสเตรเลีย และชาร์ตฮ็อตโมเดิร์นร็อกแทร็กในอเมริกา และอันดับ 2 ในนิวซีแลนด์ ส่วนซิงเกิ้ลที่สองของอัลบั้มคือ "Use Somebody" ติดชาร์ทอันดับ 2 ในสหราชอาณาจักร และอันดับ 2 ในออสเตรเลีย อัลบั้มนี้ยังได้รับการเสนอชื่อเข้าชิงรางวัลแกรมมี่ครั้งที่ 51 ในสาขาอัลบั้มร็อกยอดเยี่ยม กับเพลง "Sex on Fire"
ประเทศรวันดาในโอลิมปิกเยาวชนฤดูร้อน 2018
ประเทศรวันดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติรวันดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศรวันดาไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
โรคแคงเกอร์
โรคแคงเกอร์ในพืช, โรคแอนแทรคโนส, โรคจุดดำ หรือ โรคเน่าในพืช (canker, anthracnose หรือ black spot) เป็นโรคพืชที่พบเห็นเป็นจุดหรือหย่อมขนาดเล็กของเนื้อเยื่อที่ตายแล้ว ซึ่งจะขยายตัวอย่างช้า ๆ เกิดบ่อยครั้งและอาจกินเวลาหลายปี โรคแคงเกอร์บางชนิดมีอาการเพียงเล็กน้อย แต่บางชนิดเป็นอันตรายร้ายแรงอย่างยิ่งแก่พืชให้ยืนต้นตาย ซึ่งอาจมีนัยสำคัญทางเศรษฐกิจต่อการเกษตรพืชสวน สาเหตุของโรคอาจเกิดได้จากจุลินทรีย์ (เชื้อก่อโรคในพืช) หลายประเภท ได้แก่ เชื้อรา แบคทีเรีย มัยโคพลาสมา และไวรัส ซึ่งจุลินทรีย์เหล่านี้ส่วนใหญ่มีลักษณะทำให้เกิดโรคกับพืชชนิดหรือสกุลที่เฉพาะเจาะจง เช่น โรคแคงเกอร์ในพืชวงศ์ส้ม (citrus canker) แต่มีน้อยชนิดที่โจมตีพืชชนิดหรือสกุลอื่น สภาพอากาศและสัตว์สามารถช่วยหรือเป็นพาหะการแพร่ระบาดได้ แต่ทั้งนี้เป็นอันตรายต่อพืชให้แพร่ระบาดในพื้นที่เพียงเล็กน้อย
เชื้อก่อโรคแคงเกอร์ในไม้ต้นที่เข้าทำลายเนื้อเยื่อบริเวณลำต้นและกิ่ง มักเข้าทางปากแผลและโดยเฉพาะในช่วงที่พืชอ่อนแอในฤดูหนาวหรือมีความเครียดจากบาดแผลขนาดใหญ่ ค่อย ๆ เติบโตคล้ายเป็นปมไม้ แต่มีสีคล้ำกว่าเปลือกโดยปกติ
แม้ว่าสารฆ่าเชื้อราหรือสารฆ่าเชื้อแบคทีเรียสามารถรักษาโรคแคงเกอร์บางชนิดได้ แต่โดยทั่วไปที่วิธีที่ง่ายและได้ผลคือการทำลายต้นพืชที่ติดเชื้อเพื่อควบคุมการแพร่ระบาดของโรค
ลักษณะอาการ
อาการของโรคแคงเกอร์หรือโรคแอนแทรคโนส ที่ผลเริ่มจากจุดแผลแห้งเล็ก ๆ สีน้ําตาลแล้วค่อย ๆ เข้มขึ้นขยายออกเป็นวงกลมหรือวงรีซ้อนกันเป็นชั้น ๆ อาการของโรคจะเห็นชัดเจนในระยะที่ผลเริ่มสุกเมื่อมีความชื้นสูง จะพบการสร้างกลุ่มของสปอร์สีส้มหรือสีชมพู มีหยดเหลวข้นบริเวณแผลโรคแอนแทรคโนสที่เกิดบนใบ ถ้าเกิดกับใบอ่อนทําให้ใบหงิกงออาการเริ่มจากจุดสีเทาและเปลี่ยนเป็นสีน้ำตาล เข้มอยู่กระจัดกระจาย เนื้อเยื่อกลางแผลบางและฉีกขาดเป็นรู นอกจากนี้โรคแอนแทรคโนสยังสามารถเข้าทําลายกิ่ง ทําให้เกิดอาการไหม้
การจัดการควบคุม
ไม่มีการรักษาทางเคมีที่มีประสิทธิภาพสำหรับต้นไม้ที่ติดเชื้อโรคแคงเกอร์ อย่างไรก็ตามการตัดกิ่งที่ติดเชื้อออก โดยตัดให้ต่ำกว่าแผลเปื่อย 1 นิ้ว หลังจากการตัดแต่ละครั้ง ให้ฆ่าเชื้อเครื่องมือตัดแต่งกิ่งโดยการแช่น้ำยาฟอกขาว (คลอรีน) หนึ่งส่วนต่อน้ำ 9 ส่วน เพื่อป้องกันการแพร่กระจายการติดเชื้อไปยังส่วนที่แข็งแรงของต้นไม้ การตัดแต่งกิ่งกิ่งที่ติดเชื้ออาจยืดอายุต้นไม้ได้ แต่ไม่อาจหยุดการติดเชื้อได้ และอาจเป็นการเพิ่มความเครียดให้ต้นไม้นั้น การกำจัดต้นพืชที่มีอาการรุนแรงทิ้ง เช่น ต้นไม้ขนาดใหญ่ที่ยืนต้นตาย เพื่อป้องกันการแพร่กระจายของการติดเชื้อไปยังต้นไม้ที่แข็งแรงรอบข้าง ต้นไม้ที่ไม่ได้รับความเครียดจากความแห้งแล้ง แมลงศัตรูพืช หรือการขาดสารอาหารมักจะมีโอกาสติดเชื้อน้อยกว่า
ศิลปะนามธรรม
ศิลปะนามธรรม (Abstract Art) ใช้ภาษาภาพในการสื่อความหมายด้วย สี และลายเส้น เพื่อสร้างสัดส่วนซึ่งอาจจะประกอบขึ้นในระดับความเป็นนามธรรมที่แตกต่างกันไป ตั้งแต่ยุคฟื้นฟูศิลปวิทยาไปจนถึงช่วงกลางคริสต์ศตวรรษที่ 19 ศิลปะตะวันตกรับอิทธิพลในการใช้ทัศนมิติและความพยายามในการทำให้สมจริงมากที่สุด ขณะที่ศิลปะของวัฒนธรรมนอกทวีปยุโรปถูกเข้าถึงและแสดงให้เห็นแนวทางอันหลากหลายในการอธิบายทัศนประสบการณ์ของตัวศิลปิน จนถึงปลายคริสต์ศตวรรษที่ 19 ศิลปินหลายคนรู้สึกถึงความต้องการที่จะสร้างสรรค์ศิลปะแนวใหม่ ซึ่งสามารถที่จะถ่ายทอดการเปลี่ยนแปลงพื้นฐานของเทคโนโลยี, วิทยาศาสตร์ และปรัชญา ต้นตอที่ทำให้ศิลปินสร้างสรรค์งานศิลปะของตัวเองนั้นมีหลากหลาย และสะท้อนให้เห็นสภาพก่อนการเปลี่ยนแปลงทั้งทางสังคมและปัญญาในทุกแง่มุมของวัฒนธรรมยุโรปในขณะนั้น
ศิลปะนามธรรม ศิลปะไร้รูปแบบตายตัว ศิลปะไร้รูปธรรม และศิลปะไม่แสดงลักษณ์ คือศิลปะที่เกี่ยวข้องกันอย่างหลวมๆ แม้ในความหมายเชิงลึกอาจมีความแตกต่างกันก็ตาม
ศิลปะนามธรรมชี้ให้เห็นการละทิ้งค่านิยมในการสร้างสรรค์ภาพให้มีความสมจริงของวงการศิลปะ การวาดภาพโดยที่ไม่เน้นความสมจริงนี้อาจแสดงไว้เพียงเล็กน้อย, บางส่วน หรืออาจจะแสดงไว้โดยสมบูรณ์ทั้งชิ้นงาน ศิลปะนามธรรมคงอยู่ต่อเนื่องเรื่อยมา แม้แต่ศิลปะที่พยามยามจะทำให้มีองศามากที่สุดก็อาจจะเรียกได้ว่าเป็นศิลปะนามธรรม และตั้งแต่การแสดงภาพอย่างสมบูรณ์แบบเริ่มมีความยุ่งยากที่จะเข้าถึงแก่นแท้ งานศิลปะที่ใช้ความเป็นอิสระและแตกต่างไปจากเดิมทั้งรูปแบบและการใช้สีซึ่งมีความเด่นสะดุดตาก็อาจถูกเรียกว่าเป็นศิลปะนามธรรมได้ด้วยเช่นกัน ศิลปะนามธรรมโดยสมบูรณ์คือศิลปะที่ไม่สามารถโยงเข้ากับแหล่งอ้างอิงรูปธรรมใดได้เลย ตัวอย่างเช่น ในศิลปะนามธรรมทรงเรขาคณิตน้อยครั้งที่จะพบแหล่งต้นตอของแนวคิดหรือรูปทรงที่ปรากฏเป็นรูปธรรมในธรรมชาติ ซึ่งทั้งศิลปะรูปแบบตายตัวและศิลปะนามธรรมโดยสมบูรณ์ต่างก็มีความเฉพาะตัวที่เหมือน แต่ศิลปะรูปแบบตายตัวและศิลปะเสมือนจริง (หรือศิลปะสัจนิยม) มักจะมีบางส่วนที่เป็นนามธรรมปรากฏด้วยอยู่บ่อยครั้ง
ประวัติ
ผู้ที่ริเริ่มศิลปะนามธรรมคือ วาสสิลี แคนดินสกี ชาวรัสเซีย เขากล่าวว่าความสำคัญของจิตกรรมอยู่ที่ความรู้สึกของสีและการจัดรูปทรง (Colour of Form) สำหรับการถ่ายทอดออกมาเป็นศิลปะนั้นแคนดินสกีคำนึงถึงหลักสองอย่าง คือความรู้สึกภายนอกและความรู้สึกภายใน
เอ็ปคอต
เอ็ปคอต (Epcot) ชื่อเดิม เอ็ปคอตเซ็นเตอร์ (Epcot Center) เป็นสวนสนุกที่วอลต์ดิสนีย์เวิลด์รีสอร์ต ในอ่าวทะเลสาบรัฐฟลอริดา เป็นกิจการส่วนหนึ่งของบริษัทเดอะวอลต์ดิสนีย์ผ่านบริษัทย่อยคือวอลต์ดิสนีย์พาร์ก, เอ็กซ์พีเรียนซ์แอนด์คอนซูเมอร์โปรดักส์ ได้แนวคิดจากชุมชนต้นแบบในอนาคต ที่พัฒนาขึ้นโดยวอลต์ ดิสนีย์ เปิดให้บริการเมื่อ 1 ตุลาคม ค.ศ. 1982 เป็นสวนสนุกที่เปิดแห่งที่สองหลังจากแมจิกคิงดอม ซึ่งมีขนาดพื้นที่สองเท่าของแมจิกคิงดอม
ในปี ค.ศ. 2015 สวนสนุกมีคนเข้าชมมากเป็นอันดับ 3 ของทวีปอเมริกาเหนือและเป็นอันดับ 6 ของโลก สเปซชิพเอิร์ธ ถือเป็นสถานที่และสัญลักษณ์สำคัญของเอ็ปคอต มีโครงสร้างลักษณะที่เป็นโดมทรงกลม เอ็ปคอตมีเคยเป็นที่รู้จักกันในชื่อ เอ็ปคอตเซ็นเตอร์ จนถึงปี ค.ศ. 1994 ได้เปลี่ยนชื่อเป็น เอ็ปคอต 94 ปีถัดมาเปลี่ยนเป็น เอ็ปคอต 95 ปัจจุบันเป็นที่รู้จักกันทั่วไปในชื่อ เอ็ปคอต
ฟิวเจอร์เวิลด์
ประกอบด้วยอาคารหลากหลายรูปแบบเพื่อสำรวจด้านนวัตกรรมและการใช้งาน รวมถึงเทคโนโลยีและวิทยาศาสตร์โดยแต่ละอาคารจะมีสถานที่ท่องเที่ยวที่น่าสนใจ ฟิวเจอร์เวิลด์ยังทำหน้าที่เป็นทางเข้าหลักของสวนสาธารณะและมีจุดเด่นที่เป็นสัญลักษณ์ของสวนยานอวกาศ (สเปซชิพเอิร์ธ) อาคารทรงกลมขนาดใหญ่
เวิลด์โชว์เแคส
เป็นพื้นที่ขนาดใหญ่ที่จัดการแสดงนิทรรศการนานาชาติ ประกอบด้วย 11 อาคาร แต่ละอาคารมีลักษณะการออกแบบที่แตกต่างกันเพื่อเป็นตัวแทนของประเทศต่าง ๆ ที่เฉพาะเจาะจง มีดังนี้
พระธรรมสิงหบุราจารย์ (จรัญ ฐิตธมฺโม)
พระธรรมสิงหบุราจารย์ นามเดิม จรัญ จรรยารักษ์ ฉายา ตธมฺโม เป็นพระภิกษุชาวไทย ในสังกัดคณะสงฆ์มหานิกาย อดีตเจ้าอาวาสวัดอัมพวัน อำเภอพรหมบุรี จังหวัดสิงห์บุรี และอดีตที่ปรึกษาเจ้าคณะภาค 3
ท่านมีชื่อเสียงในระดับประเทศจากการเป็นพระนักพัฒนา พระนักเทศน์และพระวิปัสสนาจารย์ แนวทางการสืบทอดพระพุทธศาสนาของท่านเน้นหนักที่การสั่งสอนเรื่องกฎแห่งกรรม โดยยกเหตุการณ์ที่ท่านประสบและนับเป็นกฎแห่งกรรมขึ้นมาเป็นอุทาหรณ์อยู่เสมอ และเน้นการพัฒนาจิตใจคนด้วยการฝึกวิปัสสนาตามหลักสติปัฏฐาน 4 แบบพองหนอ-ยุบหนอ นอกจากนี้ท่านยังเป็นผู้ที่ส่งเสริมให้พุทธศาสนิกชนสวดพุทธชัยมงคลคาถาเพื่อเป็นเครื่องเจริญสติอย่างแพร่หลายอีกด้วย
ชาติภูมิ
พระธรรมสิงหบุราจารย์ มีนามเดิมว่า จรัญ จรรยารักษ์ เกิดเมื่อวันพุธที่ 15 สิงหาคม พ.ศ. 2471 เวลา 07.10 น. ตรงกับแรม 15 ค่ำ เดือน 8 ปีมะโรง ที่บ้านบางม่วงหมู่ ตำบลม่วงหมู่ อำเภอเมือง จังหวัดสิงห์บุรี
เป็นบุตรคนที่ 5 ในจำนวนทั้งหมด 10 คนของ นาย แพ จรรยารักษ์ และ นาง เจิม (สุขประเสริฐ) จรรยารักษ์ ประกอบด้วย
อุปสมบท
พระธรรมสิงหบุราจารย์ อุปสมบทเมื่อวันพฤหัสบดีที่ 15 กรกฎาคม พ.ศ. 2491 เวลา 14.00น. ณ พัทธสีมาวัดพรหมบุรี อำเภอพรหมบุรี จังหวัดสิงห์บุรี โดยมี ท่านได้รับฉายาว่า "ฐิตธมฺโม" (ผู้มีธรรมตั้งมั่นแล้ว)
การศึกษา
หลวงพ่อจรัญได้ธุดงค์ไปตามป่าเขาลำเนาไพรและที่ต่าง ๆ เพื่อแสวงหาความรู้และประสบการณ์ทั้งทางสมถกรรมฐานและวิปัสสนากรรมฐาน และได้ฝากตัวเป็นศิษย์ศึกษาวิชากับพระอาจารย์หลายท่าน อาทิ
มรณภาพ
คณะแพทยศาสตร์ศิริราชพยาบาล มหาวิทยาลัยมหิดล นำโดย ศ.ดร. นายแพทย์ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล ออกแถลงการณ์ด่วน เมื่อช่วงเช้าของวันที่ 25 มกราคม พ.ศ. 2559 ตามที่พระธรรมสิงหบุราจารย์ (หลวงพ่อจรัญ ฐิตธัมฺโม) วัดอัมพวัน จังหวัดสิงห์บุรี เข้ารับการรักษาอาการอาพาธในโรงพยาบาลศิริราช ตั้งแต่วันที่ 20 ธันวาคม พ.ศ. 2558 ด้วยอาการหอบเหนื่อยจากโรคปอดอักเสบ โดยคณะแพทย์ได้ถวายการรักษาด้วยยาปฏิชีวนะและออกซิเจน
ต่อมาโรครุนแรงขึ้น แพทย์ได้ถวายการช่วยหายใจและถวายการรักษาประคับประคองระบบการหายใจและหลอดเลือดด้วยเครื่องพยุงการทำงานของหัวใจและปอด ถวายการรักษาทดแทนไต ระยะหลังอาการทรุดลง เริ่มมีเลือดออกผิดปกติจนต้องมีการถวายเลือดและเกล็ดเลือด จนในที่สุดการทำงานของอวัยวะต่าง ๆ ล้มเหลว ไม่สามารถถวายการรักษาประคับประคองได้ต่อไปและได้มรณภาพอย่างสงบ ในวันที่ 25 มกราคม พ.ศ. 2559 เวลา 8.37 น. สิริอายุได้ 87 ปี 67 พรรษา
เจ้าหน้าที่จากโรงพยาบาลศิริราชได้เคลื่อนสังขารหลวงพ่อจรัญ ฐิตธัมโม มาถึงวัดอัมพวัน จัหวัดสิงห์บุรี แล้ว โดยมีภิกษุสงฆ์ สามเณร ศิษยานุศิษย์และประชาชนทั่วไปมารอรับจำนวนมาก ซึ่งตลอดทางมีการสวดมนต์บทอิติปิโสอย่างต่อเนื่อง หลังจากนี้ จะมีการเคลื่อนสังขารหลวงพ่อจรัญ ฐิตธัมโม ไปตั้งบำเพ็ญกุศลภายในศาลาสุธรรมภาวนา
อาการอาพาธ
พระธรรมสิงหบุราจารย์ (หลวงพ่อจรัญ ฐิตธมฺโม) ได้เข้ารับการรักษาอาการอาพาธในโรงพยาบาลศิริราช ตั้งแต่วันที่ 20 ธันวาคม พ.ศ. 2558 ด้วยอาการหอบเหนื่อยจากโรคปอดอักเสบ คณะแพทย์ศาสตร์โรงพยาบาลศิริราช
เทสลาพาวเวอร์วอลล์
เทสลาพาวเวอร์วอลล์ (Powerwall) และ Powerpack เป็นผลิตภัณฑ์จัดเก็บพลังงานแบบอยู่กับที่ที่ใช้แบตเตอรี่ลิเธียมไอออนแบบชาร์จไฟได้ซึ่งผลิตโดย Tesla, Inc. พาวเวอร์วอลล์มีวัตถุประสงค์เพื่อใช้สำหรับการจัดเก็บพลังงานภายในบ้านและเก็บไฟฟ้าสำหรับการใช้พลังงานแสงอาทิตย์ที่บริโภคเอง, เวลาในการเปลี่ยนโหลดใช้พลังงานสำรองและ การใช้งานนอกตาราง Powerpack ที่มีขนาดใหญ่ขึ้นมีไว้สำหรับการใช้งานในเชิงพาณิชย์หรือระบบไฟฟ้าใช้อรรถประโยชน์แบบจัดเก็บภายนอกและสามารถใช้สำหรับการโกนสูงสุด, การเปลี่ยนโหลดพลังงาน, สำรองพลังงาน, การตอบสนอง, ไมโครกริด, การรวมพลังงานหมุนเวียน, การควบคุมความถี่, และการควบคุมแรงดันไฟฟ้า
พระธรรมสิงหบุราจารย์ (จรัญ ฐิตธมฺโม)
อาการอาพาธ
ต่อมาโรครุนแรงขึ้น แพทย์ได้ถวายการช่วยหายใจและถวายการรักษาประคับประคองระบบการหายใจและหลอดเลือดด้วยเครื่องพยุงการทำงานของหัวใจและปอด ถวายการรักษาทดแทนไต ระยะหลังอาการทรุดลง เริ่มมีเลือดออกผิดปกติจนต้องมีการถวายเลือดและเกล็ดเลือด จนในสุดท้ายการทำงานของอวัยวะต่าง ๆ ล้มเหลวไม่สามารถถวายการรักษาประคับประคองได้ต่อไป พระธรรมสิงหบุราจารย์ (หลวงพ่อจรัญ ฐิตธมฺโม) ถึงแก่มรณภาพอย่างสงบ ในวันที่ 25 มกราคม พ.ศ. 2559 เวลา 8.37 น.
สาขาของหลวงพ่อจรัญก่อตั้ง
เป็นศูนย์ปฏิบัติธรรมที่พระเดชพระคุณหลวงพ่อพระธรรมสิงหบุราจารย์ (จรัญ ฐิตธมฺโม) ได้เป็นผู้ก่อตั้ง
สาขาของลูกศิษย์หลวงพ่อจรัญก่อตั้ง
เป็นวัดหรือศูนย์ปฏิบัติธรรมที่ลูกศิษย์หลวงพ่อจรัญดำเนินการสร้างและบริหารจัดการเอง โดยเอาแนวทางการสอนสติปัฏฐาน ๔ ของหลวงพ่อจรัญไปดำเนินการสอนมีดังต่อไปนี้
แตงพะเนินทุ่ง
แตงพะเนินทุ่ง เป็นไม้เถาในวงศ์ Cucurbitaceae เถาปกคลุมด้วยขนสากแข็ง สีน้ำตาลหรือเทา ใบเดี่ยว เว้าลึกเป็นห้าแฉก ผิวใบมีขนปกคลุมทั้งสองด้าน ดอกแยกเพศแยกต้น ดอกสีขาว ผลเดี่ยว ทรงกระบอก สุกแล้วเป็นสีเขียว มีแถบสีขาวตามยาวของผล เมล็ดแบน พบครั้งแรกที่อำเภอแก่งกระจาน จังหวัดเพชรบุรี โดยนายพงษ์ศักดิ์ พลเสนา เมื่อ 25 กันยายน พ.ศ. 2546 ชื่อสปีชีส์ตั้งเป็นเกียรติให้แก่ผู้ค้นพบ
เอริก มักซิม ชูโป-โมติง
ช็อน-เอริก มักซิม ชูโป-โมติง (Eric Maxim Choupo-Moting; เกิดวันที่ 23 มีนาคม 1989) เป็นนักฟุตบอลที่เล่นในตำแหน่งกองหน้าหรือปีกให้กับไบเอิร์นมิวนิกในเยอรมนี และทีมชาติแคเมอรูน
ชูโป-โมติงเริ่มต้นอาชีพกับฮัมบัวร์เกอร์ เอ็สเฟา โดยได้ลงเล่นนัดแรกในบุนเดิสลีกาในเดือนสิงหาคม ค.ศ. 2007 ในฤดูกาล 2009–10 เขาถูกปล่อยยืมตัวให้กับเนือร์นแบร์ค ต่อมาในเดือนสิงหาคม ค.ศ. 2011 เขาย้ายไปไมนทซ์ 05 สามฤดูกาลถัดมาเขาย้ายไปชัลเคอ 04 ในเดือนสิงหาคม ค.ศ. 2014 เขากลายเป็นตัวหลักของสโมสรโดยลงเล่นมากกว่า 100 นัด ก่อนที่จะย้ายไปสโตกซิตีในพรีเมียร์ลีกในเดือนสิงหาคม ค.ศ. 2017 ในปีถัดมา เขาย้ายไปปารีสแซ็ง-แฌร์แม็งในลีกเอิงด้วยสัญญา 3 ปี
เยอรมนี
ชูโป-โมติงถือหนังสือเดินเยอรมนี และเป็นตัวแทนของประเทศบ้านเกิดของตนในการแข่งขันรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2008 และ 2011
แคเมอรูน
วันที่ 11 พฤษภาคม ค.ศ. 2010 ชูโป-โมติงถูกเรียกติดทีมชาติแคเมอรูน และเป็นตัวแทนของชาติในการแข่งขันฟุตบอลโลก 2010 ที่ประเทศแอฟริกาใต้ เช่นเดียวกันกับฟุตบอลโลก 2014 ที่ประเทศบราซิล ในวันที่ 3 มกราคม ค.ศ. 2017 เขาประกาศว่าจะไม่ลงเล่นในแอฟริกาคัพออฟเนชันส์ 2017
สโมสร
ปารีสแซ็ง-แฌร์แม็ง
โอโตยะ ยามางูจิ
โอโตยะ ยามางูจิ (山口 二矢 (Yamaguchi Otoya); 22 กุมภาพันธ์ ค.ศ.1943 – 2 พฤศจิกายน ค.ศ.1960) เป็นชาวญี่ปุ่นคลั่งชาติที่ลงมือลอบสังหาร อิเนจิโระ อาซานูมะ หัวหน้าพรรคสังคมนิยมญี่ปุ่น โอโตยะเป็นสมาชิกของอุโยกุ ดันไต พรรคการเมืองฝ่ายขวาของญี่ปุ่น และสังหารอิเนจิโระด้วย โยโรย-โดชิ ในช่วงหาเสียงที่หอประชุมฮิเบยะ เมื่อวันที่ 12 ตุลาคม ค.ศ.1960
เสียชีวิต
หลังจากเหตุการณ์ลอบสังหารไปไม่มากกว่าสามสัปดาห์ โอโตยะ ซึ่งอยู่ในเรือนจำได้ผสมยาสีฟันกับน้ำพร้อมกับเขียนบนผนังว่า "เจ็ดชีวิตในประเทศของผม ทรงพระเจริญแด่พระจักรพรรดิ!" และฆ่าตัวตายโดยการแขวนคอ คำว่า "เจ็ดชีวิตในประเทศของผม" เป็นคำพูดสุดท้ายของคุซุโนกิ มาซาชิเกะ ซามูไรในช่วงศตวรรษที่ 14
พรรคการเมืองฝ่ายขวาได้ยกย่องให้เขาเป็นผู้พลีชีพ; แล้วให้เสื้อฝังศพ, ชุดกิโมโน และเข็มขัดให้กับพ่อแม่ของเขาเพื่อใช้ในพิธีทางศาสนา อัฐิของเขาถูกบรรจุที่สุสานอาโอยามะ
สิ่งตกทอด
ภาพที่ถ่ายโดยยาซูชิ นากาโอะ ได้ทั้งรางวัลพูลิตเซอร์ เมื่อปี ค.ศ. 1961 และรางวัลการประกวดภาพถ่ายสื่อมวลชนโลก สาขาภาพข่าวยอดเยี่ยมประจำปี เมื่อปี ค.ศ. 1960
เคนซาบูโร โอเอะ ผู้ได้รางวัลโนเบล สาขาวรรณกรรมได้บอกว่า วรรณกรรมเรื่อง Seventeen และ The Death of a Political Youth ของเขาได้อิงมาจากโอโตยะ
ในเดือนตุลาคม ปี ค.ศ. 2010 พรรคการเมืองฝ่ายขวาได้ร่วมงานฉลองครบรอบ 50 ปีของการลอบสังหารที่สวนฮิบิยะ
วอลเลย์บอลเยาวชนชายชิงแชมป์เอเชีย 1998
วอลเลย์บอลเยาวชนชายชิงแชมป์เอเชีย 1998 เป็นครั้งที่ 9 ของการแข่งขัน จัดขึ้นที่อะซาดีวอลเลย์บอลฮอลล์, เตหะราน, ประเทศอิหร่าน ระหว่างวันที่ 8–15 ตุลาคม
การแบ่งกลุ่ม
แบ่งกลุ่มโดยอาศัยอันดับจากการแข่งขันวอลเลย์บอลเยาวชนชายชิงแชมป์เอเชีย 1996
คิม ซ็อง-แจ
คิม ซ็อง-แจ (ฮันกึล: 김성재; ฮันจา: 金成宰; 18 เมษายน พ.ศ. 2515 – 20 พฤศจิกายน พ.ศ. 2538) เป็นนักร้อง แร็ปเปอร์ นักเต้นและนายแบบชาวเกาหลีใต้ รู้จักกันดีในฐานะสมาชิกของวงดีซ์ กลุ่มเคป็อปและฮิปฮอปเกาหลีที่ทรงอิทธิพลในยุคต้น ๆ ซึ่งโด่งดังในช่วงต้นทศวรรษ 1990 ซ็องแจเสียชีวิตจากการฆาตกรรมในปี ค.ศ. 1995 ขณะอายุ 23 ปี แฟนสาวของเขาถูกตัดสินว่ามีความผิดในข้อหาฆาตกรรมและถูกตัดสินจำคุกตลอดชีวิต แต่ภายหลังพ้นผิดด้วยการอุทธรณ์ ในปี ค.ศ. 2019 แฟนสาวของซ็องแจได้ยื่นคำร้องหลายครั้งเพื่อขัดขวางรายการสืบสวนของเอสบีเอสชื่อ I Want To Know ไม่ให้ออกอากาศตอนที่เกี่ยวข้องกับการเสียชีวิตของซองแจ
รัฐอู๋
รัฐอู๋ เป็นรัฐหนึ่งในช่วงราชวงศ์โจวตะวันตก (Western Zhou Dynasty) และยุควสันตสารท (ยุคชุนชิว) และเป็นที่รู้จักในอีกชื่อหนึ่งว่า โกวอู๋ (Gouwu; 勾吳) หรือ กงอู๋ (Gongwu; 工吳) ตามลักษณะการออกเสียงในสำเนียงภาษาท้องถิ่น
ประวัติศาสตร์
right|400px ตามที่ระบุไว้ในสื่อจี้หรือสารานุกรมด้านประวัติศาสจีน (Records of the Grand Historian) (Taishi gong shu 太史公書 หรือ the Shiji 史記 – "Historical Records") ผู้ปกครองรัฐอู๋มีนามสกุลว่า จี (Ji; 姬) เช่นเดียวกับราชวงโจว เนื่องจากสืบเชื้อสายมาจาก อู๋ไท่ปั๋ว หรือเดิมคือองชายไท่ปั๋ว (อังกฤิษ: Taibo; จีน: 泰伯; พินอิน: Tàibó) ผู้เป็นพระปิตุลาของพระเจ้าโจวเหวิน (King Wen) พระองทรงทราบดีว่าพระอนุชาองสุดท้อง คือ องชายจี้ลี่ (อังกฤษ: Jili; จีนตัวย่อ: 季历; จีนตัวเต็ม: 季歷; พินอิน: Jìlì) เป็นผู้มีสติปัญญาเฉลียวฉลาดกว่าและมีความเหมาะสมในการขึ้นครองราชมากกว่าพระอง จึงทรงสละสิทในการขึ้นครองราชต่อจากพระบิดาและเสด็จออกมาก่อตั้งรัฐอู๋ ร่วมกับพระอนุชาอีกพระอง คือ เจ้าชายโจ้งโยง (อังกฤษ: Zhongyong; จีน: 仲雍; พินอิน: Zhòngyōng) และตั้งเมืองหลวงที่เมืองเหมยหลี่ ซึ่งคาดว่าปัจจุบันคือเมืองอู๋ซี
รัฐจิ้น (อังกฤษ: State of Jin; จีน: 晉; พินอิน: Jìn) มีส่วนช่วยรัฐอู๋ต่อต้านอำนาจของรัฐฉู่ โดยในปี 584 ก่อนคริสศักราช แค้วนยุเว่เริ่มแข็งข้อต่อรัฐฉู๋ด้วยการสนับสนุนและคำแนะนำจากอูเจิน (Wuchen) ผู้เคยรับราชการเป็นเสนาบดีของรัฐฉู่ จากนั้นมารัฐอู๋ได้เป็นภัยคุกคามต่อรัฐฉู่อย่างต่อเนื่อง ในปี 506 ก่อนคริสศักราช แค้วนอู๋เข้าโจมตีและสามารถยึดเมืองหลวงของแค้วนฉู่ได้สำเร็จ กลายเป็นรัฐที่มีอำนาจมากที่สุดในยุคนั้น โดยสามารถเอาชนะรัฐฉี (อังกฤษ: State of Qi; จีน: 齐; พินอิน: Qí) ได้ใน 484 ก่อนคริสศักราช
ในภายหลัง รัฐอู๋ถูกคุกคามโดยรัฐใหม่ทางตอนใต้ของตน คือ รัฐยุเว่ (อังกฤิษ:Yue; จีน: 越; พินอิน: Yuè) รัฐฉู่จึงเข้าช่วยรัฐเย่ในการต่อสู้กับรัฐอู๋และแม้ว่ารัฐอู๋จะสามารถเอาชนะรัฐเย่ได้ในปี 494 ก่อนคริสศักราช แต่ก็มิได้เป็นการปราบปรามอย่างสมบูน ส่วนหนึ่งเนื่องมาจากรัฐเย่มีการติดสินบนแก่เสนาบดีระดับสูงที่สำคัญของรัฐอู๋ ในเวลาต่อมารัฐเย่ว์ได้เข้าบุกและสามารถเอาชนะ โดยยึดครองเมืองหลวงของรัฐอู๋ไว้ได้ในปี 482 ก่อนคริสศักราช หลายทศวรรษหลังจากสงครามครั้งนั้น รัฐอู๋ก็มิสามารถกอบกู้รัฐของตนคืนกลับมาใหม่ได้ จนถูกรัฐยุเว่ยึดอำนาจรวมไว้ได้ในปี 473 ก่อนคริสต์ศักราช
ในช่วงศตวรรษที่ 6 ก่อนคริสศักราช ทั้งรัฐอู๋ ยุเว่ และฉู่ ต่างมีผู้นำที่ประกาศตนเป็นกษัตหรือที่เรียกว่าอ๋องหรือ หวัง หรือ หวาง (อังกฤิษ: Wang; จีน: 王 หรือ 國王; พินอิน: wáng) เป็นตำแหน่งสูงสุดของจีนตั้งแต่สมัยราชวงเซี่ยจนถึงราชวงโจว แสดงถึงความอ่อนแอของราชวงโจวในยุควสันตสารท หรือยุคชุนชิว
รัฐอู๋และรัฐยุเว่มีความเชี่ยวชาญด้านการโลหะ โดยเฉพาะการผลิตดาบเป็นอย่างดี โดยมีเครื่องหมายกากบาท หรือ เครื่องหมายรูปทรงเรขาคณิต ฝังทอง (gold) หรือเงิน (silver) เป็นสัญลักโดยดาบที่ผลิตในรัฐอู๋และรัฐเย่มักใช้โลหะเป็นดีบุก (tin) หรือทองแดง (copper) ซึ่งต่างจากดาบที่ผลิตโดยรัฐอื่น ๆ จึงมีการส่งดาบจากรัฐอู๋เพื่อเป็นของกำนันแก่รัฐอื่นทางเหนืออยู่เสมอ เช่น รัฐฉี รัฐไช่ (อังกฤิษ: State of Cai; จีนตัวย่อ: 蔡国; จีนตัวเต็ม: 蔡國; พินอิน: Càiguó) เป็นต้น ตัวอย่างเช่น หัวหอก (spearhead) ของอู๋อ๋องฟูไช (อังกฤิษ: King Fuchai of Wu; จีนตัวย่อ: 吴王夫差; จีนตัวเต็ม: 吳王夫差; พินอิน: Wú Wáng Fūchāi) และดาบของอู๋อ๋องเหอหลู (อังกฤษ: King Helü of Wu หรือ Prince Guang; จีนตัวย่อ: 吴王阖闾; จีนตัวเต็ม: 吴王闔閭; พินอิน: Wú wáng hélǘ) อดีตกษัตผู้ครองราชในช่วง 514 –496 ปี ก่อนคริสศักราช
มรดก
ชื่อ "อู๋" ยังคงใช้เรียกบริเวณพื้นที่รอบเมืองซูโจวและเมืองเซี่ยงไฮ้ รวมถึงเรียกภาษาที่ใช้ในท้องถิ่นนี้ว่าภาษาอู๋ เคยถูกครอบครองโดยรัฐอื่นและปกครองโดยกษัตจากรัฐในบริเวณใกล้เคียง เช่น ง่อก๊กในยุคสามก๊ก รวมถึงกษัตจากรัฐอู๋ และรัฐอู๋เย่ (อังกฤษ: Wuyue; จีนตัวย่อ: 吴越; จีนตัวเต็ม: 吳越; พินอิน: Wúyuè) ในยุคห้าราชวงสิบอาณาจักร
ความเกี่ยวเนื่องกับประเทศญี่ปุ่นในยุคโบราณ
เมื่อคณะทูตได้เยือนประเทศญี่ปุ่นในช่วงปลายสมัยราชวงศ์วุยก๊ก และราชวงศ์จิ้น (Jin) มีบันทึกว่าชาววา ของประเทศญี่ปุ่น (Wō people) อ้างว่าพวกตนเป็นลูกหลานของอู๋ไท่ปั๋ว ผู้ที่เชื่อกันว่าเป็นผู้ก่อตั้งรัฐอู๋
อู๋ในทางดาราศาสตร์
อู๋และเย่ (Yue) มีตัวแทนคือ Zeta Aquilaeในกลุ่มดาวเรียงเด่น (asterism) "กำแพงด้านซ้าย (Left Wall; 天市左垣)" ของเทียนซื่อหยวน (อังกฤษ: Heavenly Market enclosure; จีน: 天市垣; พินอิน: Tiān shì yuán) (ดูเพิ่ม Chinese constellations).
ปาหนันแม่วงก์
ปาหนันแม่วงก์ เป็นพืชในสกุลปาหนันช้าง วงศ์ Annonaceae เป็นไม้ยืนต้น ดอกออกเดี่ยวหรือเป็นกระจุกตามกิ่ง กลิ่นหอมอ่อน ผลกลุ่ม ผลย่อยทรงรีหรือทรงกระบอก ออกดอกช่วงมกราคม – พฤษภาคม เป็นไม้ถินเดียวในประเทศไทย พบครั้งแรกที่อุทยานแห่งชาติแม่วงก์ จังหวัดกำแพงเพชร เมื่อ 17 เมษายน พ.ศ. 2547 โดย ดร. ปิยะ เฉลิมกลิ่น ชื่อสปีชีส์ตั้งตามสถานที่ค้นพบ
ทมะ
ทมะ
ทมะ แปลว่า การรู้จักข่มจิตข่มใจตนเอง ทมะ หมายถึง ความรักในการฝึกฝนตนเอง ความกระตือรือร้นในการเคี่ยวเข็ญฝึกฝนตนเอง อย่างไม่มีข้อแม้เงื่อนไข เพื่อให้ตนเองมีทั้งความรู้ ความสามารถ และความดีเพิ่มพูนมากขึ้นทุกวัน เกิดเป็นคนต้องหมั่นปรับปรุงตนเองอยู่เรื่อยไป อย่าอยู่กับที่ ขณะที่คนอื่นเขาวิ่งบ้าง เดินบ้าง แม้ที่สุดกำลังคลานอยู่ ถ้าเรามัวนอนหลับ ก็เท่ากับเรากำลังถอยหลัง เรื่องฝึกตัวเป็นสิ่งสำคัญ ใครที่มีผู้ใต้บังคับบัญชามาก ไม่ว่าจะเป็นตำรวจ ทหาร ข้าราชการ พ่อค้าอะไรก็ตาม หากไม่ฝึกตัว ไปไม่รอด นอกจากต้องฝึกทางด้านวิชาการตลอดแล้ว ยังต้องฝึกแก้นิสัยใจคอตัวเองอีกด้วย ฝึกแก้นิสัยตัวเองคือ ฝึกตัวด้านคุณธรรมนั่นเอง เพราะการที่เราฝึกแก้นิสัยที่ไม่ดีของตนเอง จะทำให้เรามีความพร้อมที่จะยอมรับการอบรมสั่งสอน จากคนอื่นๆ ซึ่งจะเป็นทางมาแห่งปัญญาที่สำคัญ ทมะ แบ่งออกเป็น 4 ประเภท คือ
ทันโลก สามารถแบ่งได้เป็น 4 เรื่อง
หลักการฝึกฝนตนเอง
วิธีที่จะเพิ่มพูนความรู้ ความสามารถ และความดีในเรื่องใดๆ ก็ตาม มีแนวทางการปฏิบัติอยู่ 4 ขั้นตอน คือ
การฝึกเพื่อแก้นิสัย
การแก้นิสัยไม่ดีแต่ละอย่าง ไม่ใช่ทำได้ง่ายๆ ต้องพยายามแก้ ส่วนจะแก้ได้มากหรือได้น้อยแค่ไหนก็ต้องพยายามแก้กันเรื่อยไป พระสัมมาสัมพุทธเจ้า เมื่อครั้งบำเพ็ญบารมีในพระชาติต้นๆ ความรู้ความประพฤติของพระองค์ก็ไม่สมบูรณ์เช่นคนทั้งหลาย จึงต้องล้มลุกคลุกคลานไปบ้าง บางชาติเกิดเป็นสัตว์ บางชาติเกิดเป็นคน เป็นคนยากจนก็มี เป็นกษัตริย์ก็มี บางชาติเป็นนักปราชญ์ แต่จะล้มลุกคลุกคลานอย่างไร พระองค์ก็พยายามฝึกตัวอยู่ตลอดเวลา สังเกตได้จากชาดกเรื่องต่างๆ เราประกาศตัวเป็นชาวพุทธ เท่ากับประกาศว่าเป็นลูกของพระสัมมาสัมพุทธเจ้า จึงมีหน้าที่ต้องฝึกตนตามพระองค์ รู้ว่านิสัยอะไรไม่ดีก็รีบแก้เสีย ฝืนใจให้ได้ ฝืนใจอยู่บ่อยๆ ทำ ซ้ำแล้วซ้ำอีกไม่ช้าก็คุ้นกับความดี
ศีลธรรมต้องนำหน้าความรู้ ปัญหาที่เกิดขึ้นในที่ทำงานหลายแห่งคือ คนส่วนใหญ่มักไม่ฝึกฝน ปรับปรุงตัวเองโดยเฉพาะความประพฤติ บางคนปรับปรุงเฉพาะความรู้ ซึ่งความรู้ทางโลก เป็นความรู้ที่สามารถเรียนรู้ ทันกันได้โดยใช้เวลาไม่นาน และถ้าหากมีความรู้แล้วแต่ไม่รู้จักการฝึกฝนตนเอง ก็ยากที่จะเจริญก้าวหน้าได้ ทางที่ถูกที่ควร คือ เมื่อด้านวิชาการก้าวหน้าอยู่ตลอด ตัวเราก็ต้องพยายามค้นคว้าเพิ่มเติมมากหรือน้อยก็ให้ก้าวหน้าไปเรื่อยๆ พร้อมกันนั้นก็รีบปรับปรุงคุณธรรมในตัวเราเสียแต่เนิ่นๆ พอถึงเวลาแล้ว เราต้องอาศัยคุณธรรมเป็นแนวทาง ในเรื่องการถนอมน้ำใจคน เรื่องการเข้าสังคม เรื่องการติดต่อกับผู้ใหญ่ และอีกหลายสิ่งหลายอย่าง แต่ถ้าขาดคุณธรรม ย่อมเกิดปัญหาตามมามากมาย เช่น การเล่นพรรคเล่นพวก ปัดแข้งปัดขา ก่อเวร ต่างคนต่างมีจิตใจขุ่นมัว แล้วในที่สุด ก็ไม่สามารถสร้างตัวได้ ดังนั้นควรตั้งใจฝึกคุณธรรมดีที่สุด คุณธรรมที่ต้องฝึก ก็คือ ความไม่ลำเอียง ถ้าลำเอียงแล้ววินิจฉัยจะเสียตาม บางคนลำเอียงแม้เรื่องเล็กๆ เช่น สุนัขบ้านเราไปกัดแพ้สุนัขข้างบ้าน แค่นั้นและชักเคืองแทนสุนัขขึ้นมาทีเดียว คือ เอาหัวใจไปผูกกับสุนัข บางคนเรื่องเล็กไม่ลำเอียง แต่ลำเอียงเรื่องใหญ่ พอลูกตัวเองไปเล่นกับลูกชาวบ้าน เกิดทุบตีกันขึ้น ไม่ได้ถามเลยว่า ลูกตัวไปรังแกเขาก่อนหรือไปทำอะไรมา เข้าข้างลูกตัวเองทันที จะไปเล่นงานลูกชาวบ้านอย่างนี้ก็มี เรื่องความลำเอียงนี้ บางทีแก้กันชั่วชีวิตกว่าจะหาย เพราะฉะนั้นต้องฝึกเป็นคนไม่ลำเอียงให้ได้ การฝึกเช่นนี้ เน้นการนั่งสมาธิมากๆ ให้ใจละเอียดอ่อน แล้วจะไม่ลำเอียง ไม่มีอคติกับใคร แล้วเราจะไม่มีปัญหากับใคร และจะเจริญก้าวหน้าได้ในที่สุด
กล่าวโดยสรุป ทมะ คือ การฝึกปรับปรุงตัวเองเรื่อยไป โดยเฉพาะอย่างยิ่งด้านคุณธรรม ซึ่งนอกจากจะทำให้การทำงานดีขึ้นแล้ว ยังทำให้ไม่มีเวรมีภัยกับใคร สามารถยับยั้งตัวเองได้สร้างเนื้อสร้างตัวได้มั่นคง
จับเวลาแจก
จับเวลาแจก เป็นรายการเกมโชว์ที่ออกอากาศทางสถานีโทรทัศน์สีกองทัพบกช่อง 7ทุกวันจันทร์ถึงวันอังคารเวลา 15.30-16.00 น. ผลิตรายการโดย บริษัท เจ เอส แอล จำกัด มีผู้ดำเนินรายการ 2 ท่าน ได้แก่  สันติสุข พรหมศิริ และ  วรรธนะ กัมทรทิพย์ โดยมีรางวัลแจ็คพอตคือ รถจักรยานยนต์ 1 คัน
รูปแบบในปี 2551
สำหรับรายการจับเวลาแจกในปี 2551 นี้ได้มีการเพิ่มช่วงใหม่ของรายการนั่นคือช่วง ตัวเลขปริศนา  ซึ่งกติกามีอยู่ว่าผู้แข่งขันทางบ้าน 4 คนจะต้องหาคำตอบเป็นตัวเลขออกมาให้ถูกต้องตามสถานที่กำหนดโดยมีพิธีกรภาคสนามทำหน้าที่ในช่วงนั้น  ถ้าผู้แข่งขันคนใดตอบตัวเลขได้ใกล้เคียงที่สุด 2 คนแรก  ทั้ง 2 คนจะได้สิทธิ์เข้าไปเล่นเกมในสตูดิโอ  เพื่อหาผู้แข่งขันหนึ่งเดียวเท่านั้นไปเล่นเกมในรอบลุ้นชิงรถ
รูปแบบใหม่
สำหรับรูปแบบใหม่นั้นจะมีผู้แข่งขัน 2 ท่าน โดยวิธีการสุ่มจากผู้ชมในห้องส่งที่สมัครมาเล่นเกมซึ่งทั้งสองต้องมาแข่งกัน กับเกมที่ทางรายการกำหนด  โดยจะมีนาฬิกาเรือนใหญ่เป็นการจับเวลา  ถ้าพิธีกรให้สัญญาณเริ่มแข่งได้  เข็มของนาฬิกาจะเริ่มเดิน  ซึ่งผู้แข่งขันในแต่ละฝ่ายจะมีลูกสีที่จะต้องรักษาลูกสีของแต่ละท่านให้ดี  เมื่อเข็มนาฬิกามาใกล้ที่ลูกสีของใคร  ผุ้แข่งขันจะต้องนำลูกสีออกมาเพื่อพ้นเข็มนาฬิกาให้ได้  เมื่อพ้นแล้วเอากลับเข้าที่เดิม  ในการแข่งขันถ้าใครเล่นเกมที่กำหนดได้สำเร็จก่อน  ผู้แข่งขันท่านนั้นจะต้องไปกดหยุดเวลาก่อนจึงจะเป็นผู้ชนะ  แต่ถ้าทำเสร็จแล้วผิดกติกา  อีกฝ่ายจะชนะทันที  ในขณะเดียวกันถ้าลูกสีของใครแตกก่อนก็จะแพ้ในเกมนั้นทันที  โดยผู้แพ้จะได้รับเงินรางวัล 2,000 บาท
ในส่วนของรอบแจ็คพ็อตลุ้นชิงรถ ผู้แข่งขันที่ชนะจะต้องเลือกรถจักรยานยนต์เพียง 1 คัน  จากทั้งหมด 7 คัน  โดยทางรายการจะมีกุญแจให้  ถ้าสตาร์ทติดก็ขับกลับบ้านไปเลย  แต่ถ้าสตาร์ทไม่ติด ก็จะได้รับรางวัลปลอบใจมูลค่า 3,000 บาท
รูปแบบเดิม
สำหรับรูปแบบของรายการนั้นในแต่ละวันจะมีผู้แข่งขัน 1 ท่าน จากการสุ่มเลือกจากผู้ชมในห้องส่งที่สมัครมาแข่งขัน  จากนั้นผู้แข่งขันจะได้รับเงินรางวัล 1,000 บาท ไปก่อน  จากนั้นจึงเลือกแผ่นป้ายเล่นเกมที่กำหนดโดยมีเวลา 100 วินาที  ซึ่งถ้าเหลือเวลาอยู่เท่าไรก็เท่ากับว่าเวลานั้นจะเป็นตัวกำหนดในการหมุนวงล้อหาเวลาปริศนา  ซึ่งถ้าผู้แข่งขันทำได้ในเวลาที่กำหนดเกมจะหยุดลงและจะได้รับไปเลย 100,000 บาท
ผู้ชมทางบ้าน
รายการ จับเวลาแจก ช่อง 7 Part 1/6
ประเทศสวีเดนในพาราลิมปิกฤดูร้อน 2016
กรีฑา
ผลการแข่งขันดังนี้ :
Choriplacidae
Choriplacidae เป็นวงศ์ของลิ่นทะเลที่อยู่ในอันดับ Chitonida
สกุลในวงศ์นี้ ได้แก่:
ไรนซ์ พรีบัส
ไรนโฮลด์ ริชาร์ด "ไรนซ์" พรีบัส (Reinhold Richard "Reince" Priebus; ; ) เกิดเมื่อวันที่ 18 มีนาคม ค.ศ. 1972 เป็นนักกฎหมายและนักการเมืองชาวอเมริกัน เคยดำรงตำแหน่งเสนาธิการทำเนียบขาว คนที่ 27 พรีบัสเป็นทั้งนักกฎหมายและนักการเมือง ทั้งยังเคยดำรงตำแหน่งประธานคณะกรรมาธิการแห่งชาติริพับลิกัน และประธานพรรคริพับลิกันรัฐวิสคอนซิน
แหล่งข้อมูลอื่น
1972
ประธานาธิบดีโซมาเลีย
ประธานาธิบดีโซมาเลีย (Madaxaweynaha Soomaaliya) เป็นตำแหน่งประมุขแห่งรัฐของสหพันธ์สาธารณรัฐโซมาเลีย หน้าที่ดำเนินงานทั่วไป ป้องกันและรักษาความมั่งคงของชาติ รักษาอธิปไตยของประเทศ และรักษาความสงบภายในประเทศ
ประวัติ
การเลือกตั้งประธานาธิบดีครั้งแรกเกิดขึ้นเมื่อ 1 มิถุนายน พ.ศ. 2503 หลังโซมาเลียได้รับเอกราชจากอิตาลีและรวมตัวกับบริติชโซมาลีแลนด์ โดยมีการเลือกตั้งมาจนถึงสมัยประธานาธิบดีอับดิราชิด อาลี เชอมาร์กีถูกลอบสังหาร และมีการรัฐประหารเกิดขึ้นไซอัด บาร์รีใชัระบอบสังคมนิยมในการปกครองประเทศ แต่ต่อมาก็ถูกปลดโดยคองเกรสสหโซมาลี และเกิดสงครามกลางเมืองโซมาเลีย ประธานาธิบดีในสมัยนั้นจึงมาจากการแต่งตั้งและไม่มีอำนาจในการปกครองประเทศ เนื่องจากสถานการณ์การสู้รบระหว่างกลุ่มต่าง ๆ อำนาจของประธานาธิบดีมีเพียงพื้นที่ส่วนหนึ่งของกรุงโมกาดิชูเท่านั้น  ต่อมามีความพยายามที่จะผลักดันให้เกิดสันติภาพในประเทศโซมาเลีย จึงได้จัดตั้งรัฐบาลเปลี่ยนผ่านแห่งชาติขึ้น รัฐบาลเปลี่ยนผ่านแห่งชาติได้แต่งตั้งประธานาธิบดีแต่ก็ยังคงไม่มีอำนาจในการปกครองประเทศ เนื่องจากรัฐบาลมิได้ตั้งอยู่ในประเทศ ประเทศโซมาเลียในขณะนั้นอยู่ภายใต้การปกครองของสหภาพศาลอิสลาม, จากนั้นจึงได้มีการจัดตั้งรัฐบาลกลางเปลี่ยนผ่าน ในยุคนี้ประธานาธิบดีจะมาจากการเลือกตั้งของรัฐสภากลางโซมาเลียและเริ่มมีอำนาจในการปกครองเพราะได้รับการสนับสนุนจากกองทัพสหภาพแอฟริกา และรัฐบาลได้กลับมาตั้งที่ทำการที่กรุงโมกาดิชูอีกครั้ง ปัจจุบันหลังจากยุบรัฐบาลกลางเปลี่ยนผ่าน และจัดตั้งสหพันธ์สาธารณรัฐโซมาเลีย ประเทศก็เริ่มมีประธานาธิบดีและรัฐบาลถาวรเข้ามาบริหารประเทศ
อำนาจหน้าที่
ประธานาธิบดีมีอำนาจแต่งตั้งนายกรัฐมนตรี รัฐมนตรี ข้าราชการฝ่ายบริหาร ข้าราชการทูต ข้าราชการประจำ ข้าราชการตุลาการในส่วนกลาง และเจ้าหน้าที่อื่น ๆ โดยได้รับการยินยอมจากรัฐสภากลางโซมาเลีย และประธานาธิบดีจะดำรงตำแหน่งผู้บัญชาการทหารแห่งกองทัพโซมาเลีย
การเลือกตั้ง
ปัจจุบันประธานาธิบดีโซมาเลียจะมาจากการเลือกตั้งในรัฐสภากลางโซมาเลียซึ่งมาจากการแต่งตั้ง เนื่องจากสถานการณ์ภายในประเทศไม่เอื้ออำนวยให้เกิดการเลือกตั้งได้ โดยผู้ที่ได้รับคะแนนเสียงมากที่สุดจากสมาชิกรัฐสภากลางโซมาเลียจะได้รับเลือกตั้งขึ้นเป็นประธานาธิบดี ซึ่งมีวาระ 4 ปี การเลือกตั้งครั้งล่าสุดเกิดขึ้นเมื่อ 16 กันยายน พ.ศ. 2555 ตั้งแต่ยุคการปกครองในระบอบคอมมิวนิสต์ของไซอัด บาร์รี โซมาเลียก็ไม่มีการเลือกตั้งประธานาธิบดีโดยตรงจากประชาชนมาอย่างยาวนานเนื่องจากสถานการณ์การสู้รบอย่างหนักและขาดรัฐบาลที่มีเสถียรภาพในการปกครองประเทศ ประธานาธิบดีส่วนใหญ่จึงมาจากการเลือกตั้งโดยรัฐสภาที่มาจากการแต่งตั้ง การเลือกตั้งทั่วไปในโซมาเลียครั้งสุดท้ายจัดขึ้นในปี พ.ศ. 2527 โดยพรรคสังคมนิยมปฏิวัติโซมาลีชนะการเลือกตั้งและสถาปนาระบอบสังคมนิยมในการปกครองประเทศ จากนั้นประเทศโซมาเลียจึงไม่มีการเลือกตั้งจากประชาชนอีก
ที่พำนัก
ประธานาธิบดีจะทำงานและพำนักที่วิลลาโซมาเลียซึ่งตั้งอยู่ในกรุงโมกาดิชู เป็นสถานที่ที่ได้รับการคุ้มกันโดยกำลังทหารอย่างแน่นหนาและมีระบบรักษาความปลอดภัยที่ดีที่สุดในโซมาเลีย
ภาษาตงเซียง
ภาษาซันตา (Santa language) หรือ ภาษาตงเซียง เป็นภาษากลุ่มมองโกลที่ใช้พูดโดยชาวตงเซียงในภาคตะวันตกเฉียงเหนือของจีน ภาษาตงเซียงไม่มีการเปลี่ยนเสียงสระและไม่มีความต่างของความยาวเสียงสระ
ไวยากรณ์
เช่นเดียวกับภาษากลุ่มมองโกลอื่น ๆ ภาษาตงเซียงเรียงประโยคแบบประธาน-กรรม-กริยา ในหลินเซี่ยซึ่งได้รับอิทธิพลจากภาษาจีนกลางที่พูดโดยชาวหุย จะมีการเรียงประโยคแบบประธาน-กริยา-กรรมด้วย
พยัญชนะ
ภาษาตงเซียงมี 29 พยัญชนะ:
สระ
ภาษาตงเซียบมี 7 สระ แต่ไม่มีทั้งการสอดคล้องกลมกลืนของสระหรือความแตกต่างของความยาวของเสียงสระเหมือนภาษากลุ่มมองโกลอื่น ๆ
ภาษาลูกผสมถั่งวั่ง
มีประชากรราว 20,000 คนทางตะวันออกเฉียงเหนือของเขตตงเซียง ซึ่งจำแนกตนเองว่าเป็นชาวตงเซียงหรืชาวหุยแต่ไม่พูดภาษาตงเซียง แต่พูดภาษาจีนกลางที่ได้รับอิทธิพลจากภาษาตงเซียง นักภาษาศาสตร์ Mei W. Lee-Smith เรียกภาษาลูกผสมนี้ว่าภาษาถั่งวั่ง (ภาษาจีน: 唐汪话) โดยมีที่มาจากชื่อของสองหมู่บ้านคือหมู่บ้านถั่งเจียและหมู่บ้านวั่งเจีย ซึ่งเป็นที่ที่พบภาษานี้ ซึ่งจะใช้หน่วยเสียงและคำจากภาษาจีนกลางแต่ใช้ไวยากรณ์ของภาษาตงเซียง และยังมีคำยืมจากภาษาอาหรับและภาษาเปอร์เซียด้วย
ภาษาถั่งวั่งเป็นภาษาที่มีเสียงวรรณยุกต์ มีอนุภาคทางไวยากรณ์ที่นำมาจากภาษาจีนกลาง แต่ใช้ตามแบบหน่วยเสียงของภาษาตงเซียงซึ่งไม่มีเสียงวรรณยุกต์ เช่นปัจจัยแสดงพหูพจน์ของภาษาจีนกลาง -men (们) ในภาษาทังวังจะใช้ในรูป-m และใช้แบบเดียวกับปัจจัยพหูพจน์ –la ในภาษาตงเซียง
ปลาปล้องอ้อย (อเมริกาใต้)
ปลาน้ำจืดที่เป็นปลาไทย ดูที่: ปลาปล้องอ้อย
ปลาดินสอที่มีขนาดเล็กกว่านี้ ดูที่: ปลาดินสอ
ปลาปล้องอ้อย หรือ ปลาดินสอ (Banded leporinus, Black-banded leporinus; ) เป็นปลาน้ำจืดชนิดหนึ่ง ในอันดับปลาคาราซิน (Characiformes) ในวงศ์ปลาปล้องอ้อย (Anostomidae)
ปลาปล้องอ้อย มีรูปร่างกลมและเรียวยาวอย่างเห็นได้ชัดเจน มีจุดเด่น คือ มีลายสีดำพาดผ่านลำตัวในแนวตั้งเป็นปล้อง ๆ ราว 10 ปล้อง อันเป็นที่มาของชื่อเรียก บนพื้นลำตัวสีเหลืองสด
มีขนาดโตเต็มที่ประมาณ 30 เซนติเมตร แต่ขนาดโดยเฉลี่ยประมาณ 15 เซนติเมตร แพร่กระจายพันธุ์อยู่ในลุ่มแม่น้ำอเมซอนและสาขา ในทวีปอเมริกาใต้ เช่น แม่น้ำลาพลาตา ในกายอานา เป็นต้น โดยเป็นปลาที่ชนพื้นเมืองใช้รับประทานเป็นอาหาร และถูกนำเข้าไปในสหรัฐอเมริกา ในรัฐฟลอริดาและฮาวาย
เป็นปลาที่อยู่รวมกันเป็นฝูง จัดเป็นปลาที่มีความปราดเปรียวว่องไวมาก สามารถกินได้ทั้งพืชและสัตว์ เช่น สาหร่าย, ตะไคร่น้ำ และสัตว์น้ำขนาดเล็กต่าง ๆ
เป็นปลาที่มีความสวยงาม แปลกตาชนิดหนึ่ง จึงนิยมเลี้ยงเป็นปลาสวยงาม โดยถือเป็นปลาที่มีอุปนิสัยก้าวร้าวพอสมควร และมีความปราดเปรียวว่องไวมาก
แหล่งข้อมูลอื่น
Leporinus tigrinus Leporinus tigrinus
ISO 3166-2:AG
ISO 3166-2:AG เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศแอนติกาและบาร์บูดา ซึ่งทั้งหมดจะแทนรายชื่อทั้ง 8 การปกครอง
เคมีสีเขียว
เคมีสีเขียว (green chemistry) หรือ เคมีอย่างยั่งยืน (sustainable chemistry) เป็นเคมีและวิศวกรรมเคมีแขนงหนึ่งที่มุ่งเน้นการออกแบบผลิตภัณฑ์และกระบวนการที่ลดการใช้หรือการสร้างสารที่เป็นอันตราย ขณะที่เคมีสิ่งแวดล้อมศึกษาผลกระทบของสารมลพิษในธรรมชาติ เคมีสีเขียวนั้นสนใจผลกระทบทางสิ่งแวดล้อมของเคมี เช่น การลดการบริโภคทรัพยากรสิ้นเปลือง และการใช้เทคโนโลยีในการป้องกันมลภาวะ
ประวัติ
เคมีสีเขียวเกิดจากแนวคิดและการวิจัยที่หลากหลายช่วงคริสต์ทศวรรษ 1990 ซึ่งสนใจปัญหามลภาวะและการลดลงของทรัพยากรมากขึ้น การพัฒนาเคมีสีเขียวในยุโรปและสหรัฐเกี่ยวข้องกับการปรับเปลี่ยนวิธีแก้ปัญหาสิ่งแวดล้อมจากการสั่งการและควบคุมการปล่อยสารมลพิษสู่การป้องกันมลภาวะผ่านการออกแบบเทคโนโลยีเชิงนวัตกรรม แนวคิดเหล่านี้พร้อมทั้งการรับเอาคำ "เคมีสีเขียว" มาใช้เกิดขึ้นช่วงกลางถึงปลายคริสต์ทศวรรษ 1990
สำนักงานปกป้องสิ่งแวดล้อมสหรัฐมีส่วนสำคัญในการส่งเสริมเคมีสีเขียวช่วงต้นผ่านการคิดค้นโครงการป้องกันมลภาวะ การให้ทุน และการประสานงานระดับวิชาชีพ ในช่วงเวลาเดียวกันนักวิจัยของมหาวิทยาลัยยอร์กในสหราชอาณาจักรมีส่วนในการจัดตั้งเครือข่ายเคมีสีเขียวในราชสมาคมเคมี และเผยแพร่วารสารวิชาการ Green Chemistry
หลักการ
ค.ศ. 1998 พอล อนาสทัส ผู้อำนวยการโครงการเคมีสีเขียวของสำนักงานปกป้องสิ่งแวดล้อมสหรัฐ และจอห์น วอร์เนอร์ นักวิจัยของบริษัทโพลารอยด์ เผยแพร่ชุดหลักการเคมีสีเขียว 12 ข้อ หลักการชุดนี้เสนอแนวทางการลดผลกระทบทางสิ่งแวดล้อมและสุขภาพของการผลิตสารเคมี รวมถึงชี้ลำดับความสำคัญในการพัฒนาเทคโนโลยีเคมีสีเขียว
หลักการของอนาสทัสและวอร์เนอร์ครอบคลุมแนวคิด:
หลักการ 12 ข้อประกอบด้วย:
ตัวทำละลายเขียว
ตัวทำละลายถูกใช้ในงานสีและการเคลือบเป็นหลัก นอกจากนี้ยังใช้ในการทำความสะอาด การล้างคราบไขมัน กาว และการสังเคราะห์เคมี ขณะที่ตัวทำละลายดั้งเดิมมักเป็นพิษหรือมีการเติมคลอรีน ตัวทำละลายเขียวนั้นเป็นอันตรายต่อสุขภาพและสิ่งแวดล้อมน้อยกว่า นอกจากนี้ยังผลิตจากทรัพยากรทดแทน และย่อยสลายเป็นผลิตภัณฑ์ที่พบในธรรมชาติ อย่างไรก็ตามการผลิตตัวทำละลายจากชีวมวลส่งผลกระทบต่อสิ่งแวดล้อมมากกว่าการผลิตตัวทำละลายเดียวกันจากเชื้อเพลิงซากดึกดำบรรพ์ ดังนั้นจึงต้องมีการพิจารณาถึงผลกระทบต่อสิ่งแวดล้อมของการผลิตตัวทำละลายเมื่อเลือกใช้ตัวทำละลายในกระบวนการ อีกหนึ่งปัจจัยที่ต้องพิจารณาคือหลังการใช้ตัวทำละลาย หากใช้ในพื้นที่ปิดที่การเก็บรักษาและแปรใช้ใหม่เป็นไปได้ อาจต้องคำนึงถึงด้านการใช้พลังงานและผลกระทบต่อสิ่งแวดล้อมในการแปรใช้ใหม่ แต่ในทางกลับกันหากตัวทำละลายบรรจุในสินค้าบริโภค จะมีโอกาสออกสู่สิ่งแวดล้อมหลังใช้งานได้ง่ายกว่า จึงต้องพิจารณาถึงผลกระทบต่อสิ่งแวดล้อมของตัวทำละลายมากกว่าการใช้พลังงานและการแปรใช้ใหม่
เทคนิคสังเคราะห์
เทคนิคสังเคราะห์แบบใหม่มีส่วนช่วยสิ่งแวดล้อม ในค.ศ. 2005 รางวัลโนเบลสาขาเคมีมอบรางวัลให้แก่อีฟว์ โฌแว็ง, รอเบิร์ต เอช. กรับส์ และริชาร์ด อาร์. ชร็อค สำหรับการพัฒนาวิธีเมตาทีซิสในการสังเคราะห์อินทรีย์ ทำให้เกิดผลิตผลพลอยได้ไม่พึงประสงค์และของเสียที่เป็นพิษน้อยลง สอดคล้องกับหลักการเคมีสีเขียว บทวิจารณ์ในค.ศ. 2005 ระบุการพัฒนาสำคัญ 3 อย่างในเคมีสีเขียวต่อการสังเคราะห์อินทรีย์ ได้แก่ การใช้คาร์บอนไดออกไซด์วิกฤตยิ่งยวดเป็นตัวทำละลายเขียว, การใช้ไฮโดรเจนเพอร์ออกไซด์ในรูปสารละลายในน้ำเพื่อการออกซิเดชันที่สะอาด และการใช้ไฮโดรเจนในการสังเคราะห์แบบอสมมาตร
คาร์บอนไดออกไซด์เป็นสารฟูพอง
ในค.ศ. 1996 บริษัทดาวเคมีคอลชนะรางวัลกรีนเนอร์รีแอคชันคอนดิชันส์จากผลงานการผลิตโฟมพอลิสไตรีนโดยใช้คาร์บอนไดออกไซด์เป็นสารฟูพอง (blowing agent) โฟมพอลิสไตรีนเป็นวัสดุทั่วไปที่ใช้เป็นบรรจุภัณฑ์ เดิมผลิตจากคลอโรฟลูออโรคาร์บอนและสารที่ทำลายชั้นโอโซนอื่น ๆ ต่อมามีการใช้สารไฮโดรคาร์บอน แต่ยังมีปัญหาด้านสารพิษและอัคคีภัย ภายหลังดาวเคมีคอลค้นพบว่าคาร์บอนไดออกไซด์วิกฤตยิ่งยวดทำงานเป็นสารฟูพองได้ดีโดยไม่จำเป็นต้องใช้สารอันตรายร่วม ทำให้การแปรพอลิสไตรีนมาใช้ใหม่ง่ายขึ้น นอกจากนี้คาร์บอนไดออกไซด์ที่ใช้ในกระบวนการสามารถนำไปใช้ในอุตสาหกรรมอื่นได้ จึงไม่มีการปล่อยคาร์บอนออกสู่สิ่งแวดล้อม
อำเภอหนองไผ่
หนองไผ่ เป็นอำเภอหนึ่งตั้งอยู่ทางตอนใต้ของจังหวัดเพชรบูรณ์ มีพื้นที่ 1,360.2 ตารางกิโลเมตร ในปี พ.ศ. 2564 มีประชากรอาศัยอยู่ 110,480 คน
ประวัติ
บริเวณหนองไผ่ในสมัยก่อนเรียกว่า "โคกหมาหิว" หรือ "ทุ่งหมาหิว" อยู่ในเขตตำบลกองทูล อำเภอวิเชียรบุรี เมื่อมีผู้คนอพยพเข้ามาอยู่มากขึ้นจึงเรียกกันต่อ ๆ มาว่า "บ้านหนองไผ่" ซึ่งมีที่มาจากภายในบริเวณหมู่บ้านมีหนองน้ำเดิมเป็นหนองช้างนอนในสมัยโบราณจึงเกิดเป็นแอ่งน้ำหรือหนองน้ำเล็ก ๆ มีต้นไผ่ขึ้นล้อมรอบ ซึ่งปัจจุบันเทศบาลตำบลหนองไผ่ได้ปรับปรุงเป็นสวนสาธารณะ มีชื่อว่า สระหลวง
เมื่อวันที่ 1 มกราคม พ.ศ. 2504 หนองไผ่ได้รับการยกฐานะขึ้นเป็นกิ่งอำเภอหนองไผ่ โดยมีนายสมบูรณ์ อมรบุตร เป็นหัวหน้ากิ่งอำเภอหนองไผ่คนแรก มีเขตการปกครอง 3 ตำบล ได้แก่ ตำบลกองทูล ตำบลกันจุ และตำบลบ้านโภชน์ และในวันที่ 14 กรกฎาคม พ.ศ. 2504 ได้รับโอนตำบลนาเฉลียง ตำบลท่าแดง ของอำเภอเมืองเพชรบูรณ์มาขึ้นกับกิ่งอำเภอหนองไผ่ด้วย และเมื่อวันที่ 17 กรกฎาคม พ.ศ. 2506 ได้มีพระราชกฤษฎีกายกฐานะกิ่งอำเภอหนองไผ่เป็นอำเภอหนองไผ่ โดยมี ร.ต.ต.ประทวน สิทธิธูรณ์ (หรือสิทธิกุล) เป็นนายอำเภอคนแรกและมีการจัดตั้งเป็นสุขาภิบาลตามประกาศกระทรวงมหาดไทยในราชกิจจานุเบกษา ต่อมาในปี พ.ศ. 2513 รัฐบาลได้ตัดถนนเป็นเส้นทางจากตำบลวังชมภู อำเภอเมืองเพชรบูรณ์ ไปอำเภอชัยบาดาล จังหวัดลพบุรี ซึ่งต่อมาเรียกว่า ถนนสระบุรี–หล่มสัก
ต่อมา ได้แบ่งพื้นที่ในตำบลซับสมอทอดได้แยกออกมาจากตำบลบ้านโภชน์ เมื่อปี พ.ศ. 2509 ต่อมาเมื่อวันที่ 15 พฤษภาคม พ.ศ. 2518 ตำบลซับสมอทอด พร้อมด้วยตำบลซับไม้แดง ตำบลหนองแจง และตำบลกันจุ ได้แยกออกมาจากอำเภอหนองไผ่และจัดตั้งเป็นกิ่งอำเภอบึงสามพัน และยกฐานะเป็นอำเภอโดยสมบูรณ์เมื่อวันที่ 25 มีนาคม พ.ศ. 2522
การปกครองส่วนภูมิภาค
อำเภอหนองไผ่แบ่งเขตการปกครองย่อยออกเป็น 13 ตำบล 142 หมู่บ้าน ได้แก่
การปกครองส่วนท้องถิ่น
ท้องที่อำเภอหนองไผ่ประกอบด้วยองค์กรปกครองส่วนท้องถิ่น 15 แห่ง ได้แก่
Choneplax
Choneplax เป็นสกุลของลิ่นทะเลที่อยู่ในวงศ์ Acanthochitonidae
สปีชีส์ในสกุลนี้พบในอเมริกากลางและแอฟริกา
สปีชีส์ในสกุลนี้ ได้แก่:
พ.ศ. 2519
พุทธศักราช 2519 ตรงกับปีคริสต์ศักราช 1976 เป็นปีอธิกสุรทินที่วันแรกเป็นวันพฤหัสบดี ตามปฏิทินเกรกอเรียน และเป็น
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
'''การเลือกตั้งสมาชิกสภาผู้แทนราษฎรจังหวัดสงขลา พ.ศ. 2539''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองสงขลา อำเภอสทิงพระ อำเภอกระแสสินธุ์ อำเภอระโนด อำเภอจะนะ และอำเภอสิงหนคร
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหาดใหญ่ อำเภอนาหม่อม อำเภอบางกล่ำ อำเภอรัตภูมิ อำเภอควนเนียง และกิ่งอำเภอคลองหอยโข่ง
เขตเลือกตั้งที่ 3
เขตการเลือกตั้งที่ 3 ประกอบด้วยอำเภอสะเดา อำเภอนาทวี อำเภอสะบ้าย้อย และอำเภอเทพา
จอมปีศาจอาราโก
จอมปีศาจอาราโก เป็นตัวละครจากการ์ตูนเรื่อง "ซามูไรทรูปเปอร์" เขาเป็นจักรพรรดิ์แห่งโลกปีศาจ เจ้าเหนือหัวของขุนพลปีศาจทั้ง 4 ปรากฏกายขึ้นอีกครั้งหลังจากการต่อสู้กับ คาออส เมื่อพันปีก่อน และถูกจองจำมายาวนาน จอมปีศาจอาราโกต้องการทำลายล้างโลกมนุษย์และดูดพลังแห่งความเกลียดชังของมนุษย์เพื่อเปลี่ยนเป็นพลังปีศาจอันชั่วร้าย ยิ่งมนุษย์มีความหวาดกลัวและความเกลียดชังมากเท่าใด ก็ยิ่งเปลี่ยนเป็นพลังปีศาจให้แก่จอมปีศาจมากขึ้นเท่านั้น ความต้องการครอบครองโลกของจอมปีศาจอาราโก ทำให้แบ่งพลังปีศาจของตนเองกำเนิดเป็น เกราะเกียร์ ขึ้นมา
ประเทศเซาตูแมอีปริงซีปในโอลิมปิกเยาวชนฤดูร้อน 2018
ประเทศเซาตูเมและปรินซีปี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเซาตูเมและปรินซีปีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศเซาตูเมและปรินซีปีไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
Callistoplacidae
Callistoplacidae เป็นวงศ์ของลิ่นทะเลที่อยู่ในอันดับ Chitonida
สกุลในวงศ์นี้ ได้แก่:
เดอะเลเจนด์
เดอะเลเจนด์ (The Legend; 전설) เป็นกลุ่มบอยแบนด์ชาวเกาหลีใต้ที่ก่อตั้งโดยเอสเอสเอนเตอร์เทนเมนต์ (ชื่อเดิมคือ JK Space Entertainment) ในกรุงโซลประเทศเกาหลีใต้ ประกอบด้วยสมาชิกห้าคนคือ ลิซึน, รอยด์, แจฮยอก, ลิโท และ ชางซ็อน เปิดตัวครั้งแรกเมื่อวันที่ 9 กรกฎาคม 2014 ด้วยซิงเกิล "Left Out" และยุบวงอย่างเป็นทางการในเดือนพฤษภาคม 2017 หลังจากที่สัญญาของเดอะเลเจนด์กับเอสเอสเอนเตอร์เทนเมนต์ ถูกยกเลิกผ่านการฟ้องร้อง
ปลากากาตา
ปลากากาตา เป็นสกุลของปลาหนังน้ำจืดในสกุล Gagata (/กา-กา-ตา/) ในวงศ์ปลาแค้ (Sisoridae)
จัดเป็นปลาในวงศ์นี้ที่มีขนาดเล็ก มีความยาวประมาณ 5.8 เซนติเมตร พบใหญ่สุด 30 เซนติเมตร มีลำตัวแบนข้างกว่าปลาในวงศ์เดียวกันชนิดอื่น ๆ โดยชื่อ Gagata เป็นการออกเสียงในภาษาถิ่นในรัฐเบงกอลที่เรียกปลาในสกุลนี้
เป็นปลาที่มีสีสันสวยงาม ลำตัวมีลวดลายสีดำพาดผ่านลำตัว และมีพฤติกรรมว่ายน้ำหาอาหารกินไปเรื่อย ๆ ตามพื้นทรายหรือพื้นน้ำ แตกต่างไปจากปลาชนิดอิ่นในวงศ์เดียวกันที่มักอยู่เฉย ๆ ซุ่มรออาหารมากกว่า
พบกระจายพันธุ์ในภูมิภาคเอเชียใต้ ตั้งแต่ อินเดีย, ปากีสถาน, เนปาล, พม่า และเทือกเขาตะนาวศรีและลุ่มแม่น้ำสาละวิน โดยพบได้ในตอนบนคือ ตอนล่างของจีน ในอินเดียพบได้ในแม่น้ำสายใหญ่ ๆ เช่น แม่น้ำคงคา, พรหมบุตร, มหานที, สินธุ และพบได้ในแม่น้ำสะโตงและอิรวดีในพม่า
โทโง (จังหวัดไอจิ)
โทโง (東郷町 (Tōgō-chō)) เป็นเมืองที่ตั้งอยู่ในอำเภอไอจิ จังหวัดไอจิ ประเทศญี่ปุ่น มีขนาดพื้นที่ทั้งสิ้น 18.03 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 43,778 คน และมีความหนาแน่นของประชากร 2,428 คนต่อกิโลเมตร
ภูมิศาสตร์
โทโงตั้งอยู่บริเวณศูนย์กลางทางภูมิศาสตร์ของจังหวัดไอจิ อยู่ทางทิศตะวันออกของนครนาโงยะ พื้นที่แห่งนี้ขึ้นชื่อว่ามีสนามกอล์ฟหลายแห่ง เช่น สนามวาโง (Wago Course) ของสโมสรกอล์ฟนาโงยะ ซึ่งใช้จัดการแข่งขันทัวร์นาเมนต์กอล์ฟ เดอะคราวส์ (The Crowns)
ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโทโงเพิ่มขึ้นอย่างรวดเร็วในช่วง 70 ปีที่ผ่านมา
ประวัติศาสตร์
เมื่อมีการประกาศใช้ระบบเทศบาล ได้มีการจัดตั้งหมู่บ้านโมโรวะและหมู่บ้านฮารูกิเมื่อวันที่ 1 ตุลาคม ค.ศ. 1889 ทั้งสองหมู่บ้านได้ควบรวมกันเมื่อวันที่ 10 พฤษภาคม ค.ศ. 1906 เพื่อจัดตั้งเป็นหมู่บ้านโทโง และได้รับการยกฐานะเป็นเมืองเมื่อวันที่ 1 เมษายน ค.ศ. 1970
เปโดร โมราเลส
เปโดร แอนโทนีโอ โมราเลส (Pedro Antonio Morales; – ) นักมวยปล้ำอาชีพที่เกษียณอายุชาวปวยร์โตรีโกที่สังกัดเวิลด์ไวด์เรสต์ลิงเฟเดเรชั่น (WWWF) หรือ WWE ในปัจจุบัน เป็นอดีตแชมป์ WWWF 1สมัย, แชมป์อินเตอร์คอนติเนนทัล 2สมัย และแชมป์แท็กทีม WWF 1สมัย ร่วมกับบ็อบ แบ็กลันด์ เป็นแชมป์ทริปเปิลคราวน์คนแรกของ WWE และได้เข้าสู่หอเกียรติยศดับเบิลยูดับเบิลยูอีประจำปี 1995
ดับเบิลยูดับเบิลยูอี ทัฟ อีนัฟ
ดับเบิลยูดับเบิลยูอี ทัฟ อีนัฟ เป็นรายการโทรทัศน์ที่เกี่ยวกับมวยปล้ำอาชีพ ของ World Wrestling Entertainment (WWE) โดยออกอากาศทุกวันจันทร์ซึ่งเริ่มออกอากาศตั้งแต่วันที่ 21 มิถุนายน ค.ศ. 2001 - 9 ธันวาคม ค.ศ. 2004 (ตอนดั้งเดิม) และในปี ค.ศ. 2011 ได้มีการจัดรายการนี้อีกครั้ง โดยเริ่มออกอากาศตั้งแต่วันที่ 21 มิถุนายน ค.ศ. 2001 - ปัจจุบัน (แบบฟื้นฟู) เป็นรายการที่ฝึกมวยปล้ำสำหรับคนที่ไม่เคยเป็นนักมวยปล้ำหรือประสบการณ์มวยปล้ำมาก่อน
ทัฟ อีนัฟ
Maven และ Nidia Guenard ได้รับรางวัลแรกของฤดูกาลที่ยากลำบากพอ เพียงสองผู้เข้าแข่งขันที่ถูกตัดออกจากการแข่งขันจริง; คนอื่น ๆ กำจัดออกโดยสมัครใจ ของผู้เข้าแข่งขันรอบสุดท้ายห้าสี่ในที่สุดก็จะเข้าร่วม WWE Nidia ได้รับการปล่อยตัวจาก WWE วันที่ 3 พฤศจิกายน 2004 ในขณะที่ผู้เชี่ยวชาญได้รับการปล่อยตัวเมื่อวันที่ 5 กรกฎาคม 2005
แม้ว่าพวกเขาจะรอดชีวิตทั้งตัดเริ่มต้นจาก 230 ผู้เข้าแข่งขันลงไป 25 ฤดูกาลในที่สุดสองชนะแจ๊คกี้ Gayda ใช้และอนาคตของผู้หญิงที่น่าพิศวงแชมป์ ODB (เจสสิก้า Kresa) ไม่ได้ถูกเลือกในกลุ่มสุดท้าย 13 ผู้เข้าแข่งขันที่ปรากฏในหนึ่งฤดูกาล แหวนอนาคต WWE ประกาศจัสตินโรเบิร์ตส่งเทปออดิชั่นซึ่งออกอากาศในฤดูกาลหนึ่งทีเซอร์ที่ 25 มกราคม 2001 ฉบับ SmackDown !.
ครั้งแรกของฤดูกาลที่ยากลำบากพอถูกปล่อยออกมาในรูปแบบดีวีดีในปี 2002 พร้อมกับซาวด์
ในฤดูกาลนี้กลายเป็นใช้ได้สำหรับการดูบนเครือข่ายใน WWE 12 มกราคม 2015
ผู้เข้าแข่งขัน
คำสั่งของการคัดออก:
ทัฟ อีนัฟ 2
ผู้ชนะฤดูกาลที่สองเป็นลินดาไมลส์และแจ๊คกี้ Gayda ประกาศผู้ชนะโกรธเคืองสมาชิกของผู้ผ่านเข้ารอบสุดท้ายชายผู้ซึ่งอ้างว่านี่ไม่ใช่สิ่งที่สัญญาไว้เมื่อพวกเขาได้ลงนามในรูปแบบที่จะแข่งขันในวันที่แกร่งพอที่อ้างว่ารูปแบบที่อ้างว่าจะมีหนึ่งผู้ชนะเลิศชายและหญิงหนึ่ง ในที่สุดลินดาได้รับการปล่อยตัวเมื่อวันที่ 12 พฤศจิกายน 2004 และแจ๊คกี้ได้รับการปล่อยตัวเมื่อวันที่ 5 กรกฎาคม 2005 Gayda หลังจากนั้นก็จะแต่งงานกับนักมวยปล้ำชาร์ลีฮา
อดีตนักมวยปล้ำ WWE เก๋ง Gaspard อดีตสมาชิกของแท็กทีม Cryme Tyme ได้รับเลือกให้เป็นหนึ่งใน 13 ผู้เข้าแข่งขันรอบสุดท้ายในการแสดง แต่ตามการแสดงที่ล้มเหลวทางกายภาพ (มีรายงานว่าเขาล้มเหลวจริงการทดสอบยาเสพติด); เขาก็ถูกแทนที่ภายหลังจากแดนนี่ ฤดูกาลที่ 3 ผู้ชนะในที่สุดจอห์น Hennigan (ที่ไปในการแข่งขันสำหรับ WWE จอห์นมอร์ริสัน) คัดเลือกและรอดชีวิตตัดลงเป็นครั้งแรกในการแข่งขัน 25 แต่แม้จะมีการแสดงความสามารถในกีฬาที่ดีปรับหยิ่ง Hennigan หงุดหงิดของผู้พิพากษา มันจะเป็นอีกปีหนึ่งก่อนที่จะ Hennigan จะทำให้การแสดง มีหลายใบหน้าอื่น ๆ ที่รู้จักกันดีในฝูงชนที่ไม่ไม่ได้ทำการตัด แต่ในที่สุดก็สร้างชื่อให้ตัวเองในธุรกิจรวมทั้งรูปแบบและอดีต WWE Diva และใช้สิ่งที่น่าพิศวงเปลือกร์ติเนซ (เรียกว่าเอเรียลใน WWE และ ซาลินาสใน TNA) อดีตใช้สิ่งที่น่าพิศวงและอดีต WWE Diva Kia สตีเวนส์ (ที่รู้จักกันที่น่ากลัวในฮ่องกงและใช้เป็น Kharma ใน WWE) รูปแบบการออกกำลังกายและอดีต WWE และใช้รถ / มวยปล้ำคิมเนลสัน (ที่รู้จักกันในชื่อจริงของเธอใน WWE และความปรารถนาในการใช้และผู้เข้าแข่งขันในฤดูกาลที่ 13 ของเอ็นบีซีตีแสดงแพ้ที่ใหญ่ที่สุด) และใช้ซูเปอร์สตามือปืนอดีต
ทัฟ อีนัฟ 3
ฤดูกาลที่สามได้รับรางวัลโดยจอห์นและแมตต์ Hennigan Cappotelli Hennigan ที่ปล้ำสองปีภายใต้ชื่อจอห์นนี่โตรก่อนที่จะเปลี่ยนมันให้กับจอห์นมอร์ริสันเป็นที่ประสบความสำเร็จมากที่สุดผู้ชนะยากพอเป็นอดีต ECW แชมป์สามครั้งแชมป์ทวีปและเขาได้จัดขึ้นทั้งโลก WWE แท็กทีมแชมป์ และ WWE แท็กทีมแชมป์ Cappotelli ได้รับการพัฒนาความสามารถของเขาในการพัฒนาต่อไป WWE ดินแดนหุบเขาโอไฮโอมวยปล้ำ (OVW) แต่ได้รับการวินิจฉัยเนื้องอกในสมองในเดือนธันวาคมปี 2005 บังคับให้เขาก้าวออกไปจากการต่อสู้และสละแชมป์ OVW ของเขา เนื้องอกถูกลบออกในปี 2007 แม้ว่ามันจะไม่เป็นที่รู้จักไม่ว่าจะเป็น Cappotelli เคยจะกลับไปมวยปล้ำอาชีพ
ผู้เข้าแข่งขัน
ในเรื่องจากวันที่ 5 ตุลาคม 2002 ปัญหาของจดหมายข่าวโปรมวยปล้ำไฟฉาย มันก็ปรากฏว่าผู้เข้าประกวด "ลิซ่า" จะถูกลบออกจากรายการหลังจากสิ่งที่ถูกเรียกว่า "การสลายโรคจิต." หลังจากที่ถูกทิ้งไว้ที่บ้านในขณะที่ผู้เข้าแข่งขันคนอื่น ๆ ก็ออกไปทานอาหารเย็นเธอเริ่มขว้างปาตัวเองกับผนังของบ้านในที่สุดก็บุกเข้าไปในห้องควบคุมเอ็มทีวีที่ซ่อนอยู่และวิธีการทำงานของเธอบนหลังคา หลังจากที่มีการพูดคุยกันโดยผู้ผลิตลงเธอก็มุ่งมั่นที่จะอำนวยความสะดวกในโรงพยาบาลได้รับการรักษาทางจิตเวช พ่อแม่ของเธอบินจากเม็กซิโกไปรับเธอ แต่เธอร่างกายโจมตีพวกเขาอ้างว่าเธอไม่ได้รู้ว่าพวกเขา จากนั้นเธอก็หนีออกมาดูแลภายในสนามบิน LAX ปิดปีกของสนามบินจนเธอตั้งอยู่ อีกครั้งที่เธอได้รับการรักษาในโรงพยาบาล แต่เธอก็สามารถที่จะตรวจสอบตัวเองออกมาไม่นานหลังจากที่ จากนั้นเธอก็ติดต่อผู้ผลิตยากพออ้างว่าเธอก็พร้อมที่จะกลับไปแสดง ผู้ผลิตแจ้งว่าเธอถูกถอดออกจากการแข่งขันเนื่องจากการกระทำของเธอ แข่งขันคนอื่น ๆ (และต่อมาผู้ชม) เป็นครั้งแรกบอกว่าลิซ่าก็ตัดสินใจมวยปล้ำ "ไม่ได้เป็นอาชีพที่เหมาะสมสำหรับเธอ." ลิซ่าแล้วโผล่ขึ้นมาใน Louisville, เคนตั๊กกี้ที่ศูนย์ฝึกอบรมหุบเขาโอไฮโอมวยปล้ำอ้างฝึกสอนอัลหิมะที่และผู้ผลิตจอห์น "บิ๊ก" Gaburick ได้ส่งเธอสำหรับการฝึกอบรมเพิ่มเติมทั้งในแหวนและเพื่อเรียนรู้เพิ่มเติมเกี่ยวกับโครงสร้างของระบบการพัฒนาภูมิภาค. ในชุดของการแสดงในรัฐแคลิฟอร์เนียในเดือนกันยายนปี 2002 เธอได้รับการจัดการที่จะพูดคุยทางของเธอหลังเวทีและได้รับอนุญาตแม้กระทั่งให้ความช่วยเหลือกับการเล่นดอกไม้เพลิงทางเข้าสำหรับนักมวยปล้ำที่เทปโทรทัศน์ แหล่งข่าวคนหนึ่งบอกว่าเธอมีการสนทนาที่ใบหน้าเพื่อใบหน้ากับวินซ์แม็คมานที่เห็นได้ชัดว่าไม่ทราบถึงสถานะของเธอกับโปรแกรมแกร่งพอ ไม่นานหลังจากนั้นการถ่ายภาพของเธอถูกแพร่กระจายไปยังเจ้าหน้าที่รักษาความปลอดภัยและเธอก็ถูกกันออกจากพื้นที่หลังเวทีใด ๆ
$1,000,000 ทัฟ อีนัฟ (ฤดูกาลที่ 4)
การแข่งขันที่ยากลำบากพอที่สี่ได้ดำเนินการเป็นส่วนหนึ่งของ WWE SmackDown ของ! แบรนด์ระหว่างเดือนตุลาคมและธันวาคมปี 2004 ในการตอบสนองต่อการถือครองดิบดิบปีแรก Diva ประกวดค้นหา ได้รับรางวัลเป็นสัญญามวยปล้ำอาชีพ $ 1,000,000 แบ่งเท่า ๆ กันกว่าสี่ปีที่มีเพียงปีแรกรับประกัน ผู้ชนะของสี่ชุดประกาศวันที่ 14 ธันวาคม 2004 และมีการถ่ายทอดสดวันที่ 16 ธันวาคม 2004 เป็นแดเนียล Puder ชาวอเมริกันมืออาชีพผสมศิลปะศิลปิน Puder แข่งขันในเหตุการณ์ WWE จ่ายต่อมุมมองของเขาที่สองวันที่ 30 มกราคม 2005 เป็นผู้เข้าแข่งขันที่สามในปี 2005 การแข่งขันรอยัลดังก้อง ไม่นานหลังจากนั้นเขาถูกส่งไป OVW ที่สุดก่อนที่จะถูกปล่อยออกมาในกันยายน 2005
ควันหลง
ไมค์ Mizanin เซ็นสัญญากับ WWE การพัฒนาและต่อมาทำงานเป็นนายใน WWE และกลายเป็นคนแรกและคนเดียวที่เข้าประกวดแกร่งพอที่จะชนะการแข่งขันชิงแชมป์ WWE และพาดหัว WrestleMania
ไรอันรีฟส์เซ็นสัญญากับ WWE พัฒนาการ หลังจากที่เขามีส่วนร่วมในฤดูกาลแรกของ NXT ในต้นปี 2010 ภายใต้ชื่อวงข้ามเชฟฟิลด์และกลายเป็นหนึ่งในสมาชิกของฝ่าย Nexus เขาวังวนในบัญชีรายชื่อหลักในช่วงต้นปี 2012 ภายใต้ชื่อวง Ryback และพาดหัวห้าเหตุการณ์จ่ายต่อมุมมองของผู้ที่สามสำหรับ WWE แชมป์ ในฐานะที่เป็นวันที่ 31 พฤษภาคมปี 2015 เขาเป็นแชมป์อินเตอร์คอนติเน WWE ปัจจุบัน
แดเนียล Rodimer เซ็นสัญญากับ WWE การพัฒนาและต่อมาปล้ำในความร้อนแดนร็อดแมน
นิคเซรั่มลงนามในสัญญากับ WWE พัฒนาการ เขาเปิดตัวในบัญชีรายชื่อที่สำคัญในปี 2006 เป็นมิทช์ซึ่งเป็นสมาชิกของกลุ่มเชียร์ลีดเดอร์ชายวิญญาณทีม ในฐานะที่เป็นสมาชิกของทีมสปิริตเขาเป็นอดีตแท็กทีมแชมป์โลกซึ่งเขาได้รับรางวัลภายใต้ Freebird ปกครอง
มาร์ตี้ไรท์ที่โกหกเรื่องอายุของเขาในระหว่างการออดิชั่นและถูกตัดสิทธิ์ภายหลังเซ็นสัญญากับ WWE และการแข่งขันเป็น Boogeyman